SL Uradni list Evropske unije C 52/23

Objava zahtevka v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2016/C 52/15)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

ENOTNI DOKUMENT

„POULET DE L’ARDECHE“/„CHAPON DE L’ARDECHE“

EU št.: FR-PGI-0005-01296 – 29.12.2014

ZOP ( ) ZGO ( X )

1. Ime

„Poulet de l’Ardèche“/„Chapon de l’Ardèche“

2. Država članica ali tretja država

Francija

3. Opis kmetijskega proizvoda ali živila

3.1 Vrsta proizvoda

Skupina 1.1 Sveže meso (in klavnični izdelki)

3.2 Opis proizvoda, za katerega se uporablja ime iz točke 1

„Poulet de l’Ardèche“/„Chapon de l’Ardèche“ so piščanci in kopuni vrste Gallus gallus iz proste reje.

Perutnina „Poulet de l’Ardèche“/„Chapon de l’Ardèche“ izvira iz trpežnih plemen, ki počasi rastejo. Starost ob zakolu je najmanj 81 dni za piščanca „Poulet de l’Ardèche“ in najmanj 150 dni za kopuna „Chapon de l’Ardèche“.

Organoleptične lastnosti: proizvod „Poulet de l’Ardèche“/„Chapon de l’Ardèche“ ima čvrsto meso, ki ima malo maščob in je intenzivnega okusa in temne barve. Glede na uporabljeno plemensko linijo se razlikujejo po barvi kože in nog (bela ali rumena).

Značilnosti predstavitve:

— samo trupi razreda A se tržijo v celih kosih,

— v skladu s tradicijo se trupi, ki se prodajajo v celih kosih, tržijo s stopali, zvitimi v prsni koš pod prsnico,

— pri razrezu morajo biti kosi, pridobljeni izključno z ročnim razrezom, skladni z merili za predstavitev razreda A.

Oblike predstavitve:

— brez črevesja (najmanjša teža trupa = 1,3 kg za piščanca in 2,9 kg za kopuna),

— pripravljen za peko (najmanjša teža trupa brez drobovine s stopali = 1,030 kg in 2,530 kg za kopuna),

— razrezan.

Takšno meso se trži sveže ali zamrznjeno.

3.3 Krma (samo za proizvode živalskega izvora) in surovine (samo za predelane proizvode)

Perutnina „Poulet de l’Ardèche“/„Chapon de l’Ardèche“ se redi na prostem, pri tem ima od 42. dneva naprej prost izhod do drevesnatih pašnikov, naravno pokritih z gramozom.

Večino prehrane teh živali sestavljajo žita:

— v začetni fazi od prvega do največ 28. dne: najmanj 50 % žit,

— v fazi pitanja od vključno 29. dneva do zakola: tehtani povprečni odstotek za žita in proizvode, pridobljene iz žit, v fazi pitanja je enak ali večji od 80 %. Ta faza zajema dobo „rasti“ in „dopitanja“.

Proizvodi, pridobljeni iz žit, znašajo največ 15 % vseh žit in proizvodov, pridobljeni iz žit, skupaj.

Prehrana perutnine „Poulet de l’Ardèche“/„Chapon de l’Ardèche“ je 100-odstotno sestavljena iz rastlin, mineralov in vitaminov. Vsebuje vsaj dve vrsti žit. Delež celotne maščobe hrane ne presega 6 %. Razdeljena hrana ne vsebujejo nobenih zdravilnih snovi, vključno s kokcidiostatiki. Dovoljeni so le naravni uravnalci flore.

3.4 Posebne faze proizvodnje, ki jih je treba izvajati na opredeljenem geografskem območju

Reja „Poulet de l’Ardèche“/„Chapon de l’Ardèche“ poteka na opredeljenem geografskem območju. Faza reje ustreza obdobju med prihodom enodnevnih piščancev v rejo in odvozom perutnine v klavnico.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

Razdalja med prostori za rejo in klavnico je manjša od 100 km ali trajanje prevoza živali med prostori za rejo in klavnico je manjše od treh ur. Razrez trupov je izključno ročen. Perutnina se prodaja cela s stopali.

3.6 Posebna pravila za označevanje proizvoda, za katerega se uporablja registrirano ime

Poleg obveznih navedb, ki jih zahteva zakonodaja o označevanju perutnine, etiketa vsebuje:

— ime: „Poulet de l’Ardèche“ ali „Chapon de l’Ardèche“;

— simbol ZGO Evropske unije;

— navedbo klavnice s posebnim označevanjem (z znakom EGS) ali pri teži/ceni na etiketi, pritrjeni na proizvodu poleg informativne označbe.

4. Jedrnata opredelitev geografskega območja

Geografsko območje za „Poulet de l’Ardèche“ ali „Chapon de l’Ardèche“ leži v glavnem v gorskem masivu Ardechev (gore v Vivaraisju) v srednjem in vzhodnem delu Centralnega masiva. Geografsko območje vključuje ozemlje naslednjih kantonov:

departma Ardèche (07):

vse občine kantonov: Annonay, Annonay Nord, Annonay Sud, Antraigues-sur-Volane, Burzet, Le Cheylard, Chomerac, Coucouron, Lamastre, Montpezat-sous-Bauzon, Privas, Rochemaure, Saint-Agrève, Saint-Félicien, Saint-Martin-de-Valamas, Saint-Péray, Saint-Pierreville, Satillieu, Serrières, Tournon-sur-Rhône, Vals-les-Bains, Vernoux-en-Vivarais, La Voulte-sur-Rhône; kanton Aubenas: občine Aubenas, Mercuer, Saint-Didier-sous-Aubenas; kanton Thueyts: občine Astet, Barnas, Chirols, Lalevade-d’Ardèche, Mayres, Meyras, Pont-de-Labeaume, Prades, Thueyts; kanton Villeneuve-de-Berg: občine Berzème, Darbres, Lussas, Mirabel, Saint-Gineis-en-Coiron, Saint-Jean-le-Centenier, Saint-Laurent-sous-Coiron, Saint-Pons;

departma Loire (42):

vse občine kantonov: Bourg-Argental, Pélussin, Saint-Chamond, Saint-Chamond Sud, Saint-Genest-Malifaux; kanton La Grand-Croix: občine Doizieux, Farnay, La Grand-Croix, L’Horme, Lorette, Saint-Paul-en-Jarez, La Terrasse-sur-Dorlay; kanton Rive-de-Gier: občine Châteauneuf, Pavezin, Rive-de-Gier, Sainte-Croix-en-Jarez;

departma Haute-Loire (43):

vse občine kantonov: Aurec-sur-Loire, Fay-sur-Lignon, Le-Monastier-sur-Gazeille, Monistrol-sur-Loire, Montfaucon-en-Velay, Le-Puy-en-Velay Est, Le-Puy-en-Velay Sud-Est, Saint-Didier-en-Velay, Saint-Julien-Chapteuil, Sainte-Sigolène, Tence, Yssingeaux; kanton Bas-en-Basset: občini Bas-en-Basset, Malvalette; kanton Le-Puy-en-Velay Nord: občine Chaspinhac, Malrevers, Le Monteil;

kanton Retournac: občino Retournac; kanton Saint-Paulien: občini Lavoûte-sur-Loire, Saint-Vincent; kanton Solignac-sur-Loire: občine Le Brignon, Cussac-sur-Loire, Solignac-sur-Loire; kanton Vorey: občine Beaulieu, Chamalières-sur-Loire, Mézères, Rosières, Vorey.

5. Povezava z geografskim območjem

Posebnosti geografskega območja

Geografsko območje perutnine „Poulet de l’Ardèche“/„Chapon de l’Ardèche“ je gorski masiv Vivarais, gorska enota, ki jo pretežno sestavljajo Ardchei, se pa na vzhodu razširi na departma Haute-Loire in jugu na območje Sud de la Loire. Značilnost tega območja je, da ga sestavljajo izključno občine v gorskem in predgorskem svetu, ki so prikrajšane zaradi nadmorske višine, pobočij in/ali podnebja, ki znatno omejujejo možnosti rabe zemljišč, na katerih se zato razvija ekstenzivno kmetijstvo.

Podnebje na geografskem območju sega od srednjegorskega do celinskega in ga glede na letni čas razgibavajo veliki temperaturni odkloni, zelo kratki vmesni letni časi in vetrovno okolje.

Za geografsko območje so prav tako značilna tla, ki so se oblikovala iz zelo starih predornin, granitov in skrilavcev. Tem skalam je skupno to, da so trde in zlahka razpadejo, zaradi česar je na tleh, na katerih se pase perutnina, veliko kamenčkov.

Začetki segajo v 60. leta prejšnjega stoletja na severu Ardechev, do razvoja pravega perutninske panoge na krajevni ravni pa je prišlo v 80. letih prejšnjega stoletja, ko so kmetje leta 1985 ustanovili sindikat za obrambo ardeške perutnine domače reje „Syndicat de Défense des Volailles Fermières de l’Ardèche“.

Razvoj proizvodnje perutnine „Poulet de l’Ardèche“/„Chapon de Ardèche“ iz proste reje in določitev specifikacije kakovosti sta nastala v naravnem okolju, ki ni ugodno za intenzivno gojenje rastlin ali živali ter ki je sestavljeno iz družinskih kmetij z mešanim kmetijstvom (živinoreja, sadjarstvo, gojenje jagodičja, leče) majhne in srednje velikosti (v povprečju 35 ha) in manjšimi kmetijskimi zemljišči na voljo.

Za ohranitev tradicionalnega značaja perutninarstva so se rejci usmerili v ekstenzivno proizvodnjo in prosto rejo živali. Zato je gostota živali omejena v zgradbah in na pašnikih. Krma temelji na velikem deležu žit, kar je v skladu s tradicionalnimi praksami rejcev v Ardechih, ki so obrok, pridobljen s pašniško rejo, običajno dopolnili z žiti s kmetijskega gospodarstva, pridelanimi na nekaj kmetijskih zemljiščih.

Poleg tega ima perutnina prost dostop do pašnika, kar podpira zadovoljitev njihove potrebe po gibanju in jim dopolnjuje prehrano (s travo, žuželkami). Da bi perutnina lahko bolje uporabila neravne pašnike, ki so izpostavljeni nepredvidljivim krajevnim podnebnim razmeram, so se rejci odločili posaditi veliko dreves (vsaj 30 krajevnih vrst dreves na 400 m2 kmetijskega gospodarstva), s čimer so spodbudili izhod živali na prosto in njihovo gibanje ter jih zaščitili pred soncem in vetrom.

Poleg tega so rejci izbrali naravnim razmeram prilagojene plemenske linije: umirjene, trpežne, rade se gibajo in so prilagojene značilnostim pašnikov. Poleg tega te plemenske linije počasneje rastejo, kar omogoča zakol živali pri starosti nad povprečno starostjo.

Hkraten odvoz vseh živali in omejen čas prevoza do kraja zakola preprečita stres pri živalih.

Posebnosti proizvoda

Proizvod „Poulet de l’Ardèche“/„Chapon de l’Ardèche“ je perutnina iz proste reje.

Z organoleptičnimi testi, ki so bili opravljeni na proizvodih, so bile ugotovljene naslednje značilnosti perutnine „Poulet de l’Ardèche“/„Chapon de l’Ardèche“ v primerjavi z drugimi enakovrednimi proizvodi na trgu:

— njihovo meso je čvrstejše, tako belo (prsi) kot rdeče (bedra);

— meso je manj mastno, je intenzivnejšega okusa, barva mesa pa je temnejša.

Razrezani kosi so razrezani izključno ročno. Pri prodaji v celem kosu je za „Poulet de l’Ardèche“/„Chapon de l’Ardèche“ značilna predstavitev s stopali, zvitimi v prsni koš pod prsnico.

Vzročna povezava

Vzročna povezava med geografskim območjem in „Poulet de l’Ardèche“/„Chapon de l’Ardèche“ temelji na slovesu teh proizvodov ter rejskem znanju in spretnostih.

Za ohranitev tradicionalnega značaja perutninarstva so se rejci usmerili v proizvodnjo na kmetijskem gospodarstvu, tj. prosto rejo (omejeno število živali, dostop do pašnikov).

Po zaslugi trpežnih linij, ki počasneje rastejo, izbire hrane z velikim deležem žit in uporabe razgibanih pašnikov, bogatih z naravnim grobim peskom, se priredi perutnina s priznanimi kakovostmi okusa, zlasti zaradi čvrstosti mesa in intenzivnega okusa. Velik delež žit je pomemben za nalaganje medmišične maščobe in s tem za lastnosti okusa mesa.

Razgibanost pašnikov spodbuja razvoj zgornjih mišic, zlasti beder, in zmanjšanje maščobe, zaradi česar je meso perutnine „Poulet de l’Ardèche“/„Chapon de l’Ardèche“ nemastno.

Zakol perutnine „Poulet de l’Ardèche“/„Chapon de l’Ardèche“ pri starosti nad povprečno starostjo omogoča pridobitev mesa intenzivnejše barve in okusa.

Omejitev stresa živali pred zakolom ohranja končno kakovost trupov, ki je poleg tega zagotovljena z ročnim razrezom ali tradicionalno predstavitvijo v celih kosih.

Sloves perutnine „Poulet de l’Ardèche“/„Chapon de l’Ardèche“ izhaja tako iz tradicionalne reje kot iz njenih organoleptičnih lastnosti. Njen sloves se je okrepil po 80. letih prejšnjega stoletja z razvojem panoge (okrog sto rejcev, več kot 150 kmetijskih gospodarstev) in povečanjem prodaje v celem jugovzhodnem delu Francije in zunaj nje. Utrdil se je zlasti s številnimi nagradami. Dobila je več medalj na splošnem kmetijskem tekmovanju: srebrna medalja leta 1993, bronasta medalja leta 1996 in srebrna medalja leta 1997. Perutnina „Poulet Ardèche“ ali „Chapon za Ardèche“ se znajde na mizah velikih kuharskih mojstrov, na ardeških jedilnikih ter v turističnih oddajah in vodnikih znotraj okusnih receptov, kot sta „ardeški piščanec v smetanovi omaki s potočnimi raki“ in „dvakrat kuhani ardeški kopun s smrčki in rumenim vinom“ (suprême de poulet de l’Ardèche aux écrevisses, Chapon de l’Ardèche en deux cuissons, morilles et vin jaune). Sodelovanje rejcev na prodajnih mestih, kjer pojasnjujejo način proizvodnje in predstavljajo recepte, povezane z njihovimi proizvodi, je prispevalo k temu uspehu.

Sklic na objavo specifikacije

(drugi pododstavek člena 6(1) te uredbe)

https://www.inao.gouv.fr/fichier/CDCPouletChapondelArdeche.pdf

(1) UL L 343, 14.12.2012, str. 1.